CELEX: 52014PC0720
Language: bg
Date: 2015-02-24
Title: Предложение за РЕШЕНИЕ НА СЪВЕТА за отмяна на Решение 77/706/ЕИО на Съвета за определяне на общностната цел за намаляване потреблението на основни източници на енергия в случай на трудности при снабдяването със суров нефт и нефтопродукти и на Решение 79/639/ЕИО на Комисията относно определянето на подробни правила за прилагането на Решение 77/706/ЕИО на Съвета

ЕВРОПЕЙСКА
                          КОМИСИЯ
                                               Брюксел, 24.2.2015 г.
                                               COM(2014) 720 final
                                               2014/0342 (NLE)
                                   Предложение за
                              РЕШЕНИЕ НА СЪВЕТА
   за отмяна на Решение 77/706/ЕИО на Съвета за определяне на общностната цел за
        намаляване потреблението на основни източници на енергия в случай на
       трудности при снабдяването със суров нефт и нефтопродукти и на Решение
        79/639/ЕИО на Комисията относно определянето на подробни правила за
                    прилагането на Решение 77/706/ЕИО на Съвета
BG                                                                               BG
 ---pagebreak---                                 ОБЯСНИТЕЛЕН МЕМОРАНДУМ
   1.      КОНТЕКСТ НА ПРЕДЛОЖЕНИЕТО
   По силата на Решение 77/706/ЕИО на Съвета в случай на смущения в доставките на
   нефтопродукти Комисията може да определи цел за намаляване на потреблението на
   нефтопродукти с до 10 %. Държавите членки трябва да предприемат всички подходящи
   мерки, за да намалят потреблението си съответно. С посоченото решение и Решение
   79/639/ЕИО на Комисията се установяват сложни правила за намаляване на
   потреблението на нефт в случай на смущения в доставките. Те не са били използвани
   на практика до момента. По-специално, Комисията никога не е определяла цел на
   Общността за намаляване на потреблението на нефтопродукти.
   Това законодателство по принцип е в съответствие с Международната енергийна
   програма от 1974 г., представляваща учредителен договор на Международната агенция
   по енергетика, която изисква от държавите — членки на МАЕ, да въведат мерки за
   ограничаване на търсенето, достатъчни за намаляване на потреблението със 7 или 10 %,
   когато групата държави понася намаляване на доставките на нефт от поне 7 или 12 %,
   съответно.
   По принцип, смущенията в доставките на нефт могат да бъдат преодолявани чрез
   увеличаване на предлагането (пускане на запаси в обращение или увеличаване на
   вътрешното производство) или намаляване на търсенето (мерки за ограничаване на
   търсенето или за преминаване към друго гориво). С течение на годините важността на
   запасите за извънредни ситуации нарасна и пускането на такива запаси в обращение
   сега се разглежда — също от МАЕ — като основен инструмент за реагиране при
   извънредни ситуации. В случай на смущения в доставките на нефт пускането в
   обращение на нефтените запаси за извънредни ситуации може бързо да замести
   липсващите количества нефт, без при това да се стигне до нарушаване на
   икономическата дейност в ЕС и живота на неговите граждани. Освен това нефтените
   запаси за извънредни ситуации често се финансират посредством такса, плащана от
   потребителите, които основателно очакват в случай на смущения тези запаси да бъдат
   пуснати в обращение вместо да се ограничава потреблението.
   Съответната директива за петролните запаси1 е преразгледана през 2009 г. и се прилага
   от 2013 г. Тя предоставя подсилена рамка за създаването на нефтени запаси за
   извънредни ситуации и тяхната наличност и определя процедурите за използване на
   тези запаси. В нея също така се изисква държавите членки да разполагат с действащи
   процедури, за „да наложат общи ограничения на потреблението или само по отношение
   на някои продукти в зависимост от очаквания недостиг, inter alia като предоставят
   някои петролни продукти приоритетно на определени категории потребители“
   (член 20, параграф 1). Тя е важен инструмент, допринасящ за постигането на общата
   цел на енергийната политика за сигурност на доставките. Сега, след като
   преразгледаната директива за нефтените запаси е приета и влязла в сила, моментът
   изглежда подходящ да се разгледа проблемът с неоправданото наличие на
   припокриващи се правила в Решение 77/706/ЕИО на Съвета.
   Въз основа на това Комисията предлага Съветът да отмени Решение 77/706/ЕИО на
   Съвета и едновременно с това да отмени и Решение 79/639/ЕИО на Комисията.
   1
          Директива 2009/119/ЕО на Съвета от 14 септември 2009 г. относно налагането на задължение на
          държавите членки да поддържат минимални запаси от суров петрол и/или петролни продукти,
          OВ L 265, 9.10.2009 г., стр. 9—23.
BG                                                 2                                                  BG
 ---pagebreak---    2.      РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ
           СТРАНИ И ОТ ОЦЕНКИТЕ НА ВЪЗДЕЙСТВИЕТО
   На своето заседание на 23 януари 2014 г. Координационната група за нефта и
   нефтопродуктите беше консултирана относно уместността на отменянето на решението
   на Съвета. Държавите членки подкрепиха инициативата за отменяне на решението на
   Съвета и решението за изпълнение на Комисията, които са били въведени в сила в
   период, когато запасите за извънредни ситуации са имали по-малко значима роля,
   отколкото сега.
   В оценката на въздействието2 на преразгледаната директива за петролните запаси
   (Директива 2009/119/ЕО на Съвета) бяха разгледани алтернативни средства за
   реагиране в извънредни ситуации (ограничаване на търсенето, преминаване към друго
   гориво и увеличаване на производството) и бяха подчертани техните ограничения. По-
   специално, мерките за ограничаване на търсенето трябва да бъдат приети от
   обществеността, което понякога може да бъде трудно и също така да затрудни
   стопанските и промишлени дейности и мобилността на гражданите.
   3.      ПРАВНИ ЕЛЕМЕНТИ НА ПРЕДЛОЖЕНИЕТО
   Предложението се основава на член 122, параграф 1 от Договора за функционирането
   на Европейския съюз (ДФЕС) (предишен член 100, параграф 1 ЕО и преди това
   предишен член 103, параграф 4 ЕИО, на които се основава Решение 77/706/ЕИО на
   Съвета).
   Като последица от отменянето на посоченото решение, Решение 79/639/ЕИО на
   Комисията, с което се определят подробни правила за прилагането на Решение
   77/706/ЕИО на Съвета, ще изгуби своята правна основа и практическото си
   приложение. С цел да се гарантира правната сигурност, Решение 79/639/ЕИО на
   Комисията следва също да бъде отменено. Това може да бъде направено от Съвета по
   предложение на Комисията.
   2
          SEC(2008) 2858
BG                                          3                                         BG
 ---pagebreak---                                                          2014/0342 (NLE)
                                           Предложение за
                                     РЕШЕНИЕ НА СЪВЕТА
    за отмяна на Решение 77/706/ЕИО на Съвета за определяне на общностната цел за
         намаляване потреблението на основни източници на енергия в случай на
        трудности при снабдяването със суров нефт и нефтопродукти и на Решение
         79/639/ЕИО на Комисията относно определянето на подробни правила за
                        прилагането на Решение 77/706/ЕИО на Съвета
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално
   член 122, параграф 1 от него,
   като взе предвид предложението на Европейската комисия,
   като има предвид, че:
   (1)    На 7 ноември 1977 г. със своето Решение 77/706/EИО3 Съветът реши да създаде
          механизъм за поставяне на цел, валидна за Общността, за намаляване на
          потреблението на първични енергийни източници в случай на смущения в
          доставките на нефт и нефтопродукти.
   (2)    На 15 юни 1979 г. Комисията, със своето Решение 79/639/ЕИО4, определи
          подробни правила за прилагане на Решение 77/706/ЕИО на Съвета.
   (3)    Решения 77/706/ЕИО и 79/639/ЕИО установяват сложни процедури, създаващи
          значителна административна тежест както за държавите членки, така и за
          Комисията, включително различни задължения за докладване. Тези процедури
          не са намерили никакво практическо приложение.
   (4)    В случай на смущения в доставките, запасите за извънредни ситуации могат
          бързо и ефикасно да заместят липсващите количества, без при това да се наруши
          стопанската дейност и да се възпрепятства мобилността. Поради това запасите за
          извънредни ситуации вече се считат за основен инструмент за реагиране на
          смущения в снабдяването с нефт.
   (5)    Освен това, Директива 2009/119/ЕО на Съвета създава подсилена рамка относно
          запасите за извънредни ситуации, гарантирането на тяхната наличност и
          физическата достъпност и установяването на процедурите за тяхното
          използване.
   (6)    В Директива 2009/119/ЕО5 също така се изисква държавите членки да разполагат
          с действащи процедури, за да наложат общи ограничения на потреблението или
   3
          Решение 77/706/ЕИО на Съвета от 7 ноември 1977 г. за определяне на общностната цел за
          намаляване потреблението на основни източници на енергия в случай на трудности при
          снабдяването със суров нефт и нефтопродукти (OВ L 292, 16.11.1977 г., стр. 9).
   4
          Решение 79/639/ЕИО на Комисията от 15 юни 1979 г. относно определянето на подробни
          правила за прилагането на Решение 77/706/ЕИО на Съвета (ОВ L 183, 19.7.1979 г., стр. 1).
BG                                                 4                                               BG
 ---pagebreak---          само по отношение на някои продукти, inter alia, като предоставят някои
         петролни продукти приоритетно на определени категории потребители.
   (7)   По Програмата на Комисията за пригодност и резултатност на регулаторната
         рамка систематично се извършват прегледи на законодателството на Съюза, с
         цел да се открият възможности за опростяване и намаляване на регулаторната
         тежест.
   (8)   Като последица от отменянето на Решение 77/706/ЕИО, Решение 79/639/ЕИО на
         Комисията, с което се определят подробни правила за прилагането на Решение
         77/706/ЕИО, ще изгуби своята правна основа и също следва да бъде отменено,
   ПРИЕ НАСТОЯЩОТО РЕШЕНИЕ:
                                              Член 1
   Решения 77/706/ЕИО и 79/639/ЕИО се отменят.
                                              Член 2
   Настоящото решение влиза в сила на двадесетия ден след деня на неговото
   публикуване в Официален вестник на Европейския съюз.
                                              Член 3
   Адресати на настоящото решение са държавите членки.
   Съставено в Брюксел на […] година.
                                               За Съвета
                                               Председател
   5
         Директива 2009/119/ЕО на Съвета от 14 септември 2009 г. относно налагането на задължение на
         държавите членки да поддържат минимални запаси от суров петрол и/или петролни продукти
         (OВ L 265, 9.10.2009 г., стр. 9).
BG                                                5                                                  BG